b'\n_START_ARTICLE_\nMilan Golob\n_START_SECTION_\n\xc5\xbdivljenje\n_START_PARAGRAPH_\nMilan Golob se je rodil v Ljubljani leta 1963. Otro\xc5\xa1tvo je pre\xc5\xbeivel v Kamniku. Leta 1987 je diplomiral na Fakulteti za matematiko in fiziko v Ljubljani - oddelk za fiziko (biv\xc5\xa1i FNT VTOZD Fizika). V \xc5\xa1olskem letu 1987/88 je \xc5\xa1tudiral umetnostno zgodovino na Filozofski fakulteti v Ljubljani. Nato je leta 1993 diplomiral \xc5\xa1e na Akademiji za likovno umetnost in oblikovanje v Ljubljani - oddelek za slikarstvo._NEWLINE_Od januarja 1996 do decembra 2000 je bil glavni (odgovorni) urednik revije za likovno umetnost Likovne besede._NEWLINE_Leta 2007 mu je Ministrstvo za kulturo RS podelilo delovno \xc5\xa1tipendijo in mu omogo\xc4\x8dilo \xc5\xa1tudijsko bivanje v Berlinu._NEWLINE_Lokacije ateljejev: Duplica, Kamnik (od 1993 do 1997); Rakitovec, Koper (od 1997 do 2002); Kri\xc5\xbe, Komenda (od 2002 do 2008); Bora\xc4\x8deva, Prlekija (od 2008 do 2014); Kup\xc5\xa1inci, Prekmurje (od 2014 do \xe2\x80\xa6)._NEWLINE_Kot svobodni umetnik \xc5\xbeivi s stalnim prebivali\xc5\xa1\xc4\x8dem v Radencih.\n_START_SECTION_\nNagrade in priznanja\n_START_PARAGRAPH_\n\xc5\xa0tudentska Pre\xc5\xa1ernova nagrada za slikarstvo (1992)_NEWLINE_The Pollock-Krasner Foundation Grant - New York (2003)_NEWLINE_Henkel Art.Award (Modern Drawing / Zeitgen\xc3\xb6ssische Zeichnung) \xe2\x80\x93 Nominee, Dunaj (2005).\n_START_SECTION_\nDelo\n_START_PARAGRAPH_\nNajpomembnej\xc5\xa1e delo Milana Goloba je njegov ve\xc4\x8dletni in \xc5\xa1e vedno trajajo\xc4\x8di slikarski projekt: Moje prijateljice (slike) (2002 - ...)._NEWLINE_Milan Golob pogosto samostojno in skupinsko razstavlja doma in v tujini._NEWLINE_Njegovo delo je (doma in v tujini) uvr\xc5\xa1\xc4\x8deno v ve\xc4\x8d stalnih zbirk.'